AMMUD armi wwḍen ɣer tala-nniḍen, yenna-yasen :"Ffudeɣ, bɣiɣ ad sweɣ !" ,tenna-yas :"uhu! Ta, x tala n yizmawen , wi iswan aman-is, ad yuɣal d izem! " Rnan qelεen tikli ; lḥan, lḥan armi wwḍen ɣer tala-nniḍen, yenna-yas gma-s i weltma-s :"Ffudeɣ ayendin, bɣiɣ ad sreḍbeɣ taɣect-iw kan, tekkaw! " ,tenna-yas : ɣurek kan i txeddmeḍ ! Ta d tala n yizerzer! Uggadeɣ ad ttuɣaleḍ d izerzer, ma teswiḍ aman-is! " Rnan ddan cwiṭ, yenna-yas!:"Tuɣ tabelɣet-iw, ad dewwṛeɣ ad tt-id-awiɣ ...", tenna-yas :"Ad ruḥeɣ nekki ad tt-id-awiɣ ;uggadeɣ ad tesweḍ ad tuɣaleḍd izerzer !" ,yenna-yas :" Ur ttagad, ur tesseɣ ara". Idewweṛ ; mi yewweḍɣer tala-nni, yeswa armi i yerwa, dɣa yuɣal d izerzer. Yeḍfer weltma-s, hedna hedna armi tt-iquḍeε s tikli ; mi t-teẓra yuɣal d izerzer, tettru. Tenna-yas:" Txeḍεeḍ-iyi, a gma!" ; yenna-yas :"D Rebbi i yebɣan akka !" Ṭṭfen abrid -nsen, qelεen tikli armi wwḍen ɣer yiwet n temdint, ufan dinna tala deg-s tazdaytɣezzif yixef-is. Tuli ɣur-s, teqqim dinna; gma-s izerzer ittruḥu ikess kra yekka wass, tmeddit ad d-yennejmaε, ad yeqqim ɣer lqaε n tezdayt.